Političke razmirice ponovo prete ekonomiji
SAD se suočavaju sa velikim finansijskim problemima u jeku oštrih stranačkih podela pred predsedničke izbore u novembru.
Mnogi Amerikanci su bili zaprepašćeni kada je prošle godine političko nadmudrivanje opozicionih Republikanca i Demokratske stranke predsednika Baraka Obame, gurnulo zemlju na samu ivicu mogućeg kašnjenja sa otplatom ogromnih dugova. Politički zastoj je doveo do smanjenja kreditnog rejtinga Sjedinjenih Država. Zemlja je sada suočena sa još većim finansijskim problemima u jeku oštrih stranačkih podela pred predsedničke izbore u novembru. Tokom rasprave o podizanju granice zaduženosti zemlje, jedan popularni list je opisao vodeće političare iz dve stranke kao dva razmažena i rasplakana deteta u pelenama. Vašington je gotovo paralizovan razmiricama u nastojanju da donese političke i finansijske odluke. Te nesuglasice navele su rejting agenciju „Standard i Purs“ da smanji kreditni rejting Sjedinjenih Država, što je potez bez presedana. „“, ističe  iz agencije "Standard i Purs". Ekonomisti navode da bi polarizacija tipična za ovogodišnju izbornu kampanju mogla još više da pogorša političku disfunkcionalnost u Vašingtonu. Prošlogodišnja kongresna debata bila je fokusirana na podizanje zakonske granice sume koju Sjedinjene Države mogu da pozajme kako bi finansirale svoj deficit i dug. Te razmirice su brinule neke investitore, čak i kada su okončane sporazumomom kojim su odložene neke teške političke i finansijske odluke. To znači da Kongres ponovo mora da se nosi sa podizanjem granice duga i takodje se dogovori o smanjenju poreza koje ističe krajem godine. Bez sporazuma, vlada je suočena sa drastičnim smanjenjem troškova koje će pogoditi i vojne i popularne socijalne programe. Predsednik američke Centralne banke, Ben Bernanki, rekao je da bi to ponovo moglo da gurne zemlju u recesiju. Ekonomista u Institutu „Brukings“, , očekuje da Demokrate i Republikanci u Kongresu na kraju ipak razrade neki plan. Kongres i predsednik imaju samo nekoliko meseci da završe težak zadatak postizanja sporazuma o troškovima i porezu koji neće biti štetan za ekonomiju.